**TOOTE PÜSIANDMED**

|  |  |
| --- | --- |
| **Kood** | **Toote nimetus** |
| 248 12 01 00 0 | Konverentsiturism |
| **Kood** | **Tootegrupi nimetus** |
| 248 12 00 00 0 | Turismi arendamine |
| **Kood** | **Tootevaldkonna nimetus** |
| 248 00 00 00 0 | Ettevõtluskeskkond |
| **Ametiasutus** | **Tootevastutaja (ametikoht)** |
| Tallinna Ettevõtlusamet | Turismiosakonna konverentsiturismi büroo juhtivspetsialist  |
| **Toote eesmärk** |
| Tallinn kui konverentsiturismi sihtkoht on rahvusvaheliselt tuntud kvaliteetse turismiinfo kättesaadavuse kaudu. |
| **Toote üldine kirjeldus** |
| Konverentsiturism on äriturismi sektor, mis hõlmab konverentse, seminare, messe, näitusi, elamusturismi üritusi jms. Tallinna konverentsiturismi arendamise eesmärgiks on kaasa aidata Tallinna rahvusvahelise tuntuse ja tunnustatuse saavutamisele Läänemereäärse ja Euroopa konverentsiturismi sihtkohana, soodustada suurte (alates 100 in) rahvusvaheliste ürituste toimumist Tallinnas, suurendada ärituristide arvu (ka madalhooajal) ja pikendades nende Tallinnas viibimise aega. Konverentsiturismi arendus aitab kaasa turismitulude suurenemisele. Turundustegevus. Tallinna eesmärgiks saada tunnustatud ja atraktiivseks konverentsi- ja elamusturismi sihtkohaks Läänemere regioonis. Selleks on oluline tagada aktiivne turundustegevus Euroopa võtmeturgudel, kus asuvad assotsiatsioonide ja korporatsioonide peakorterid (Saksamaa, Prantsusmaa, Belgia, Inglismaa, Rootsi, Soome, Venemaa). Tallinna kui konverentsi- ja elamusturismi sihtkohta tutvustatakse rahvusvahelistel konverentsiturismi messidel ja *workshop`idel,* koostöös Eesti Konverentsibüroo ja erasektoriga korraldatakse konverentsi professionaalidele ja konverentsi ajakirjanikele *fam-trip*´e ja *site-inspection*´eid (reisid Tallinnasse eesmärgiga tutvuda sihtkohaga ja siin pakutavate konkreetsete teenustega). Välja antakse Tallinna konverentsivõimalusi tutvustavaid trükiseid: *Tallinn Conference Directory* ja *Tallinn Incentive.*Info Tallinna kui konverentsi- ja elamusturismi sihtkoha võimaluste kohta on aktualiseeritud kujul olemas Tallinna Turismiportaalis (www.tourism.tallinn.ee). Infot levitatakse ja vahendatakse pidevalt rahvusvahelistele professionaalidele suunatud konverentsi- ja äriturismi ajakirjadele jt väljaannetele. Arendustegevus. Tallinna kui konverentsisihtkoha maine ja usaldusväärsus oleneb paljuski kvaliteetse teenuse pakkumisest ning konverentsisektori koostöövõimest, nii nagu ka võimest pakkuda mitmekesiseid konverentsi- ja elamustooteid. Igapäevaselt toimub koostöö turismiettevõtjate ja ürituste korraldajatega. Toimub infovahetus ja nõustamine rahvusvaheliste trendide ja arengute, kohalike arengute jms teemadel. Korraldatakse infoseminare ja koolitusi. Turismiosakond on aktiivne *European Cities Marketing* konverentsidivisjoni töös. Et osata hinnata Tallinna arenguid rahvusvahelisel konverentsiturul ning konverentsiturismi majanduslikku mõju kogutakse konverentsiturismialast statistikat ettevõtjatelt koostöös *European Cities Marketin*g’i ja Eesti Konverentsibürooga. Koostööd tehakse Tartu Konverentsibürooga, **EAS Turismiarenduskeskusega ning Eesti Konverentsibürooga.** |
| Toote kvaliteeti või kvantiteeti sätestavad õigusaktid ja standardid |
| Linnavolikogu õigusaktid | Paragrahv |
| Tallinna arengukava 2014-2020, Tallinna Linnavolikogu 28.06.2013 määrus nr 29 [link](https://www.riigiteataja.ee/akt/425062013041);Tallinna Ettevõtlusameti põhimäärus, Tallinna Linnavolikogu 16.10.2008 määrus nr 33 [link](https://oigusaktid.tallinn.ee/?id=3001&aktid=112459)  |  |
| Linnavalitsuse õigusaktid | Paragrahv |
|  |  |
| **Toote sihtgrupi nimetus** | Tallinna konverentsiturismisektori aktiivsed ettevõtjad, välisriikide reisifirmad, professionaalsed ürituste korraldajad (PCO, DMC), korporatsioonide ja assotsiatsioonide, esinduste jms kui potentsiaalsete ürituste korraldajate, esindajad nii Eestis kui välismaal. |
| **Mõõdiku nimetus** |
| Tallinna majutusettevõtetes majutatud konverentsituristide arv. |
| Ametiasutuse juht (nimi, allkiri) | Tootevastutaja (nimi, allkiri) | Kuupäev |
| Kairi Teniste | Meeli Jaaksoo | 15.08.2013 |